लंदन भारत अगर 12 जुलाई से शुरू होने वाली तीन वनडे मैचों की सीरीज में इंग्लैंड को 3-0 से हरा देता है, तो वह आईसीसी की वनडे रैकिंग में टॉप पर पहुंच जाएगा। इंग्लैंड और भारत अभी वनडे रैंकिंग में पहले और दूसरे स्थान पर हैं। इन दोनों के बीच पहला वनडे गुरुवार को नाटिंघम में होगा। इस मैच से एक महीने तक चलने वाले वनडे मैचों की शुरुआत भी होगी। इस दौरान कुल दस टीमें इस फॉर्मेट में खेलेंगी। इंग्लैंड को टी-20 इंटरनेशनल सीरीज में 2-1 से हराने वाले भारत ने दो मई को सालाना अपडेट के बाद अपनी टॉप रैंकिंग गंवा दी थी लेकिन उसके पास फिर से इसे हासिल करने का बेहतरीन मौका है।